Die Heilige Gees is besig om op ŉ merkwaardige manier in Uganda te werk. Tot op hede het ŉ kerkbeweging ontplof tot meer as 1500 klein kerk groepies, meestal in die hoofstad Kampala. Die mense wat besig is om tot bekering te kom, is meestal die armes, eks-prostitute, eks-dwelmhandelaars en ander gemarginaliseerdes. Meeste vanaf hulle bly in die ghetto’s.
ŉ Jongmeisie, slegs 15 jaar oud, is die leier van een van hierdie groepies. Sy is die broodwinner aangesien haar pa reeds vroeg oorlede is en haar ma bedlêend en HIV positief is. Om ŉ inkomste te verdien was sy ander mense se klere met die hand. As gevolg van COVID-19 is Uganda onder streng inperking en dus is dit nie vir haar moontlik om ŉ inkomste te verdien nie. Dit sit geweldige druk op haar. Sy is net een van 423 families wat deur die kerkbeweging geïdentifiseer is wat geweldig kwesbaar is as gevolg van die pandemie. Die familie groeperinge bestaan meestal uit weduwees, weeskinders, die gestremdes en meerjariges.
Sal jy asseblief ŉ finansiële donasie oorweeg om hierdie kleingroep-kerkbeweging te help om te sorg vir die weerloses? Ons geloofsdoelwit is R40 000.
Ek is vriende met die leier, Wilson Namuwoza. Ek en Global Challenge spanne het hulle al besoek en ons kan getuig van die wonderlike werk waarmee God daar besig is.
U kan die donasie maak in Global Challenge se kerkrekening hieronder aangedui, met die verwysing #uganda.
Willem Taute. ŉ Projek van die Igreja Reformada Evangélica in Lissabon, Portugal tesame met Planters and Harvesters for All Nations in Kampala, Uganda.
Skryf asseblief terug (+2784 585 8178) indien jy op hoogte gehou wil word deur Whatsapp of besoek die webtuiste http://www.igrejareformada.pt/uganda.html
Rekening nr: 624 275 41687
Tak: Jeffreys Bay